Rikunarita-ORG/Wikinium huggingface dataset:
# ប្រជុំវីជ្ជា

**ប្រជុំវិជ្ជា** ឬ **វិជ្ជាសមោធាន** (តែងតែប្រកប**encyclopaedia or encyclopædia**)គឺជាប្រភេទនៃឯកសារយោង ការសង្ខេបហើយមានអត្ថន័យច្បាស់លាស់ដោយមានពត៌មានទៅនឹងសាខាដ៏ទៃ ដែលមានចំនេះដឹងឬក៏ចំនុចណាមួយនៃចំនេះវិជ្ជា ៖

* ប្រជុំវិជ្ជាគឺមានការបំបែកទៅជាប្រការផ្សេងៗ មួយវិញទៀតតែងតែសរសេរឈ្មោះទៅតាមលំដាប់នៃតួអក្សរ។​
* ប្រជុំវិជ្ជាគឺនិយាយអំពីភាពល្អិតល្អន់ដែលដឹងទៅតាមវចនានុក្រម។ គឺផ្ដោតទៅលើពត៌មាននៃភាសាសាស្រ្ដអំពីពាក្យ
* ប្រជុំវិជ្ជាគឺជាផលដែលសំដៅលើពត៌មានដែលពិតប្រាកដដែលប្រាប់អំពីវត្ថុអ្វីមួយ រីក៏គំនិតដែលអាចឈរឈ្មោះបាន។

គឺជារូបគម្ពីរដែលប្រមួលរាល់ឯកសារផ្សេងៗផ្ដុំគ្នា
ប្រជុំវិជ្ជាមានអត្តិភាពខ្ពស់ក្នុងរយៈពេល ២.០០០ឆ្នាំកន្លងមវាចាស់តែយ៉ាងណាក៏ដោយនៅតែមានភាពគង់វង្សស្ថិតស្ថេរជានិច្ច

តាមអ្នកប្រវិត្តិវិទ្យាវិទូដែលសិក្សាពីធម្មជាតិបានសរសេរនៅក្នុង  ៧៧​AD ដោយ Plinyដែលចាស់ជាងគេ។ រូបមន្ដសម័យថ្មីនៃការប្រើប្រជុំវិជ្ជា
ជាវចនានុក្រមជុំវិញសតវត្សទី១៧។ ជាប្រវត្តិសាស្រ្ដ ប្រជុំវិជ្ជាខ្លះៗបានផ្ទុកនូវទំហំមួយ។
ប៉ុន្ដែខ្លះទៀតដូចជាគឺសិក្សាអំពីចំនេះដឹងសង្គមសង្គមផ្សេងៗ ជាពិសេសអំពីវប្បធម៌ប្រពៃណីជាដើម៊ទាំងអស់នេះបួកបញ្ជូលគ្នាបានជាប្រជុំវិជ្ជា។

ពាក្យថាប្រជុំវិជ្ជានេះមកពីពាក្យថា​​​ Koine Greek

## ឯកសារយោង

* ​​​បកប្រែមកពីអត្ថបទ វីគីភីឌាអង្គគ្លេស Archived 2013-07-17 at the វេយប៊ែខ ម៉ាស៊ីន.
* ​បកប្រែនៅភាសាខ្មែរ ដែលមានការអនុញ្ញាតិ្ដពីភាសាអង់គ្លេសវីគីភីឌា

វិគីនានុក្រមខ្មែរ
វិគីនានុក្រមខ្មែរមានអត្ថន័យពាក្យ ​អំពី:
ប្រជុំវីជ្ជា New Testament Greek Online Archived 2016-06-20 at the វេយប៊ែខ ម៉ាស៊ីន.
* Polis Koine A method to learn Koine Greek including a video of a class
# ប៉ាណាម៉ា

**ប៉ាណាម៉ា** មានឈ្មោះជាផ្លូវការថា **សាធារណរដ្ឋប៉ាណាម៉ា** គឺជាប្រទេសមួយនៅ អាមេរិកឡាទីន នៅចុងខាងត្បូងនៃ អាមេរិកកណ្ដាល ដែលមានព្រំប្រទល់ជាប់អាមេរិកខាងត្បូង ។ ដោយមានព្រំប្រទល់ជាប់នឹងប្រទេស កូស្ដារីកា នៅភាគខាងលិច កូឡុំប៊ី នៅភាគអាគ្នេយ៍ សមុទ្រការាប៊ីន នៅភាគខាងជើង និងមហាសមុទ្រប៉ាស៊ីហ្វិក នៅភាគខាងត្បូង ។ រដ្ឋធានី និងទីក្រុងបំផុតគឺ ក្រុងប៉ាណាម៉ា ដែលជាតំបន់ប្រជុំជននៃប្រទេស គឺជាផ្ទះនៃប្រជាជនស្មើពាក់កណ្ដាលនៃប្រជាជនជាង ៤លាននាក់នៃប្រទេស ។

ទង់ជាតិប៉ាណាម៉ា
ផែនទីប៉ាណាម៉ា (ខៀវខ្ចី)
មុនពេលមកដល់អាណានិគមអេស្ប៉ាញ ក្នុងសតវត្សទី១៦ ប៉ាណាម៉ារស់នៅដោយកុលសម្ព័ន្ធជនជាតិដើមផ្សេងៗជាច្រើន ។ ប្រទេសនេះត្រូវបានបំបែកចេញពីប្រទេសអេស្ប៉ាញ ក្នុងឆ្នាំ ១៨២១ ហើយបានចូលរួមជាមួយមហាកូឡុំប៊ី ដែលជាសហភាពនៃ នូវ៉ា ហ្គ្រេណាដា, អេក្វាឌ័រ និង វេណេស៊ុយអេឡា ។ បន្ទាប់ពីមហាកូឡុំប៊ី ត្រូវបានរំលាយនៅឆ្នាំ១៨៣១ ប៉ាណាម៉ា និង នូវ៉ា ហ្គ្រេណាដា ទីបំផុតបានក្លាយជាសាធារណរដ្ឋកូឡុំប៊ី ។ ដោយមានការគាំទ្រពីសហរដ្ឋអាមេរិក ប៉ាណាម៉ាបានបំបែកចេញពីប្រទេសកូឡុំប៊ីនៅឆ្នាំ ១៩០៣ ដែលអនុញ្ញាតឱ្យការសាងសង់ ព្រែកជីកប៉ាណាម៉ា ត្រូវបានបញ្ចប់ដោយ កងវិស្វករកងទ័ពសហរដ្ឋអាមេរិក រវាងឆ្នាំ ១៩០៤ និង ១៩១៤។ សន្ធិសញ្ញាទ័ររីចូស-ខាថឺរ (Torrijos-Carter) ឆ្នាំ ១៩៧៧ បានយល់ព្រមផ្ទេរព្រែកជីកពីសហរដ្ឋអាមេរិកទៅប៉ាណាម៉ានៅថ្ងៃទី ៣១ ខែធ្នូ ឆ្នាំ ១៩៩៩ ។ ទឹកដីជុំវិញត្រូវបានប្រគល់មកវិញជាលើកដំបូងក្នុងឆ្នាំ ១៩៧៩ ។

ប្រាក់ចំណូលបានមកពីការបង់ថ្លៃព្រែកជីកបានបន្តតំណាងឱ្យផ្នែកសំខាន់នៃផលិតផលក្នុងស្រុកសរុបរបស់ប៉ាណាម៉ា ជាពិសេសបន្ទាប់ពី គម្រោងពង្រីកព្រែកជីកប៉ាណាម៉ា (បានបញ្ចប់ក្នុងឆ្នាំ ២០១៦) បង្កើនសមត្ថភាពទ្វេដង។ ពាណិជ្ជកម្ម ធនាគារ និងទេសចរណ៍ គឺជាវិស័យសំខាន់។ ប៉ាណាម៉ាត្រូវបានចាត់ទុកថាមាន សេដ្ឋកិច្ចដែលមានប្រាក់ចំណូលខ្ពស់ ។ ក្នុងឆ្នាំ ២០១៩ ប៉ាណាម៉ាបានជាប់ចំណាត់ថ្នាក់ទី ៥៧ នៅលើពិភពលោក បើគិតពី សន្ទស្សន៍អភិវឌ្ឍន៍មនុស្ស ។ ក្នុងឆ្នាំ ២០១៨ ប៉ាណាម៉ាត្រូវបានជាប់ចំណាត់ថ្នាក់ជាសេដ្ឋកិច្ចប្រកួតប្រជែងបំផុតទីប្រាំពីរនៅអាមេរិកឡាទីន នេះបើយោងតាម សន្ទស្សន៍ការប្រកួតប្រជែងសកលរបស់ វេទិកាសេដ្ឋកិច្ចពិភពលោក ។ ប៉ាណាម៉ាត្រូវបានជាប់ចំណាត់ថ្នាក់ទី ៨២ ក្នុង សន្ទស្សន៍ច្នៃប្រឌិតសកល ក្នុងឆ្នាំ ២០២៤ ។ ព្រៃឈើរបស់ប៉ាណាម៉ាគ្របដណ្តប់ប្រហែល ៤០ភាគរយនៃផ្ទៃដីរបស់វា ជាជម្រកនៃរុក្ខជាតិ និងសត្វត្រូពិចដ៏សម្បូរបែប ដែលពួកវាខ្លះ រកមិនឃើញកន្លែងណាផ្សេងទៀត នៅលើផែនដី។

ប៉ាណាម៉ាគឺជាសមាជិកស្ថាបនិកនៃ អង្គការសហប្រជាជាតិ និងអង្គការអន្តរជាតិផ្សេងទៀតដូចជា អង្គការរដ្ឋអាមេរិក សមាគមសមាហរណកម្មអាមេរិកឡាទីន ក្រុម៧៧ អង្គការសុខភាពពិភពលោក និង ចលនាមិនចូលបក្សសម្ព័ន្ធ ។

## ឯកសារយោង
# វីនហ្សេន ហ្វាន់ ហ្គូក

**វីនហ្សេន វីលែម ហ្វាន់ ហ្គូក** (នីដឺរឡន់: *Vincent Willem van Gogh*; ៣០ មីនា ឆ្នាំ ១៨៥៣ — ២៩ កក្កដា ឆ្នាំ ១៨៩០) គឺជាវិចិត្រករជនជាតិហូឡង់នៅលទ្ធិអារម្មណ៍និយមសម័យក្រោយ (post-impressionism) ដែលមានអានុភាពជាច្រើនលើសិល្បៈសម័យថ្មីជាមួយការងារដែលមានពណ៌ស្រស់ឆើតឆាយនិងមានឥទ្ធិពលផ្លូវចិត្ដ ។ គាត់មានរោគសញ្ញានៃជំងឺថប់បារម្ភហើយគាត់កំពុងតស៊ូនឹងជំងឺផ្លូវចិត្តកាន់តែច្រើនឡើង ៗ នៅចុងបញ្ចប់នៃជីវិតរបស់គាត់ រហូតដល់ពេលដែលគាត់ស្លាប់ជាមួយរបួសពីការបាញ់ខ្លួនឯងនៅអាយុ ៣៧ ឆ្នាំ។